Greva muncitorilor de la Boeing nu dă semne de încheiere. Lucrătorii vor salarii mai mari
Sindicatul muncitorilor de la Boeing nu renunță la cerințele salariale, însă compania nu vrea să acorde concesii în această privință.

Mediatori trimiși de stat s-au alăturat discuțiilor dintre Boeing și Sindicatul Muncitorilor din Industria Aeronautică, pentru a găsi o soluție în disputa dintre cele două părți. Însă progresele mult așteptate nu au venit.

Sindicatul a confirmat faptul că muncitorii nu vor reveni la muncă până când nu le va fi majorat salariul cu 40%, relatează The Independent.